ଚକ୍ରଧର ସାହୁ
ଚକ୍ରଧର ସାହୁ (୧୯ ଫେବୃଆରୀ ୧୯୬୧ - ୦୬ ଫେବୃଆରୀ ୨୦୧୯) ଜଣେ ଓଡ଼ିଆ କଥାଚିତ୍ର ନିର୍ମାତା, ନିର୍ଦ୍ଦେଶକ ଓ ସମ୍ପାଦକ ଥିଲେ । ସେ ଉଭୟ ସମାନ୍ତରାଳ ଓ ବ୍ୟବସାୟିକ ଓଡ଼ିଆ ଚଳଚ୍ଚିତ୍ର ନିର୍ମାଣ କରିଥିଲେ । ଓଡ଼ିଆ ବ୍ୟତୀତ ହିନ୍ଦୀ ଚଳଚ୍ଚିତ୍ର ଓ ଧାରାବାହିକରେ ସେ ଜଣେ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଚକ୍ରଧର ଓ ଟିଭିର ଜଣେ ସମ୍ପାଦକ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୦୧୯ ମସିହା ଫେବୃଆରୀ ୬ ତାରିଖରେ ତାଙ୍କର ଦେହାନ୍ତ ହୋଇଥିଲା ।

ଜୀବନୀ 
ଚକ୍ରଧର, ୧୯୬୧ ମସିହାରେ ବଲାଙ୍ଗୀର ଜିଲ୍ଲାର ଟିଟିଲାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ନାଭ ସାହୁ ଓ ମାତାଙ୍କ ନାମ କଷଣୀ ସାହୁ । ଚକ୍ରଧର, ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ପଢିସାରି ୧୯୮୮ ମସିହାରେ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଫିଲ୍ମ ଏଡିଟିଂରେ ଡିପ୍ଲୋମା ପାଠ ଆରମ୍ଭ କରିଥିଲେ । ସେଠାରୁ ଉତ୍ତୀର୍ଣ୍ଣ ହୋଇ, ସେ ମୁମ୍ବାଇଠାରେ କାମ କରିବା ଆରମ୍ଭ କରିଥିଲେ । ଶ୍ୟାମ ବେନେଗଲଙ୍କ ନିର୍ଦ୍ଦେଶନାରେ ନିର୍ମିତ ଧାରାବାହିକ "ଭାରତ ଏକ ଖୋଜ"ରେ ସେ ସହ ସମ୍ପାଦକ ଭାବରେ କାର୍ଯ୍ୟ କରିଥିଲେ । ଓଡ଼ିଶା ଫେରିବାପରେ ୧୯୯୬ମସିହାରେ ସେ ନୀଳ ମାଷ୍ଟରାଣୀ ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ ।

ଓଡ଼ିଆ କଥାଚିତ୍ରରେ ଅବଦାନ 
 ନୀଳ ମାଷ୍ଟରାଣୀ - ୧୯୯୬
 ତୁମକୁ ପାରୁନି ତ ଭୁଲି - ୨୦୦୭
 ମୀମାଂସା - ୨୦୧୬
 କେବେ ତମେ ନାହଁ କେବେ ମୁଁ ନାହିଁ - ୨୦୧୨
 ଇନ୍ଦ୍ରଧନୁର ଛାଇ - ୧୯୯୩

ହିନ୍ଦୀ କଥାଚିତ୍ର ଓ ଧାରାବାହିକରେ ଅବଦାନ 
 ପଥର କେ ଫୁଲ(ସହ ସମ୍ପାଦନା)
 ବିଶ୍ୱାତ୍ମା(ସହ ସମ୍ପାଦନା)
 କରାମତୀ କୋଟ(ସମ୍ପାଦନା)
 ଜମିନ ଆସମାନ ଧାରାବାହିକ(ସମ୍ପାଦନା)

ସମ୍ମାନ ଓ ପୁରସ୍କାର 
 ଶ୍ରେଷ୍ଠ ନିର୍ଦ୍ଦେଶକ (ରାଜ୍ୟ ଚଳଚ୍ଚିତ୍ର ପୁରସ୍କାର) - ୨୦୦୭ (ତୁମକୁ ପାରୁନି ତ ଭୁଲି ପାଇଁ)
 ଶ୍ରେଷ୍ଠ ସମ୍ପାଦକ (ରାଜ୍ୟ ଚଳଚ୍ଚିତ୍ର ପୁରସ୍କାର) - ୨୦୧୧ (କେବେ ତମେ ନାହଁ କେବେ ମୁଁ ନାହିଁ)
 ଶ୍ରେଷ୍ଠ ସମ୍ପାଦକ (ରାଜ୍ୟ ଚଳଚ୍ଚିତ୍ର ପୁରସ୍କାର) - ୧୯୯୬ (ନୀଳ ମାଷ୍ଟରାଣୀ)

ଆଧାର

ଅଧିକ ତଥ୍ୟ 
 

ବଲାଙ୍ଗୀର ଜିଲ୍ଲାର ଲୋକ
୨୦୧୯ ମୃତ୍ୟୁ
ଓଡ଼ିଆ କଥାଚିତ୍ର ନିର୍ଦ୍ଦେଶକ
୧୯୬୧ ଜନ୍ମ